Servizzi ferroviari suburban de Praga
El Servizzi ferroviari suburban de Praga, ciamaa Esko, a l'è el servizzi suburban operativ a Praga dal 9 de dicember 2007. Dal 2008, grazia a la costruzion del Nové Spojení, a l'è on tocch fondamental del straport praghes. A l'è operaa di České dráhy.

Storia 
On primm servizzi de ferrovia metropolitana a l'è vert intorna al principi del secol quell de 20 cont l'elettrificazion di lign de la capitala ceca. A bon cunt, però, domà in del 1970 el se spantega debon el sistema de straport suburban cont i elettrotreni ČSD 541-452, che han reppresentaa on pont de svoeulta in del straport passegee e hinn deventaa on simbol praghes. Anca l'infrastruttura la gh'ha avuu besogn de renoeuvament in di lign e in di stazion.

Dopo di revamping e di soluzion provvisori in del 1997 a l'è introdott el CityElefant. Dal 1992 a gh'è on biliett integraa che 'l permett de doperà i biliett del straport municipal in su la ferrovia, finna ai 30 km foeura del center.

In di inondazion del 2002 e i blocch de la metropolitana el suburban la gh'ha avuu on roeul central in la mobilità de la città e hinn staa doperaa i lign e i treni a la soa massima possibilità, insemma a la red di tram e l'ha mostraa a la gent la necessità de renoeuvament del servizzi.

Dal dicember 2007 'sti servizzi a hinn offizialment ciamaa Esko cont el logo de la S. I lign a hinn staa nominaa in sens orari de S1 a S2 cont i lign de interconnession ciamaa cont i numer di lign che connetten.

Lign

Material rotabil 
Per el servizzi suburban a hinn doperaa tipicament:
Elettrotreno ČD 471 "CityElefant"
Autotreno ČD 814 "Regionova"
Automotris ČD 854

Pussee rarament a gh'è:
Autotreno ČD 810
Elettrotreno ČD 451
Elettrotreno ČD 452

Galleria di foto

Riferiment 
Esko Trains
History of Esko and Suburban Rail Transport

Vos corelaa 
Metropolitana de Praga
Servizzi ferroviari suburban de la Moravia-Slesia

Alter progett 

Straport a Praga
České dráhy